Arto Paasilinna

Arto Tapio Paasilinna (født 20. april 1942 i Alakylä i Kittilä kommune i Finland, død 15. oktober 2018 i Esbo) var en finsk forfatter og journalist.

 Biografi 
Paasilinna vokste opp i en søskenflokk på syv. Foreldrene var Väinö Paasilinna (som før het Gullstén) og Hilda Maria (Maija), pikenavn Niva. Faren var politimann i Petsamo, moren var også ved politiet. Familien flyktet fra krigen med båt via Norge. De var på flukt i ti år og bodde på ti forskjellige steder. Til slutt endte de i Tervola ved Rovaniemi hvor det er et Paasilinna-monument, en Paasilinna-park og en Paasilinna-samling og utstilling i biblioteket. Fire av brødrene ble forfattere, en søster ble skuespiller og en billedkunstner. Den eldste broren, Reino Paasilinna, fikk utdannelse og ble lærer og politiker. Forfatterne Erno Paasilinna og Mauri Paasilinna er de mest kjente av Arto Paasilinnas søsken.

Som voksen flyttet Arto Paasilinna etter hvert til Esbo nær Helsingfors. I oktober 2009 fikk han slag og ble innlagt på et pleiehjem. Paasilinna ble boende på pleiehjemmet og døde der den 15. oktober 2018.

 Om forfatterskapet 
Harens år fra 1975 er oversatt til fransk, estisk, japansk, nederlandsk, engelsk, tysk, tsjekkisk, albansk, islandsk, svensk, italiensk, spansk, hebraisk, ungarsk, dansk, kroatisk, gresk, latvisk, litauisk, norsk, slovensk, russisk, galisisk, kinesisk, rumensk, ukrainsk, koreansk og bulgarsk. Han var rundt år 2000 en av de mest populære forfattere i hjemlandet. Til sammen ga han ut 35 romaner. Bøkene hans har blitt oversatt til 48 språk.

Paasilinnas bøker reflekterte helt vanlig finsk dagligliv, ofte sett fra en middelaldrende manns perspektiv. De er lettleste, lette og humoristiske i stilen og kan bli beskrevet som pikareske eventyrfortellinger med et litt satirisk blikk på livet i det 20. århundret. Visse av hans historier kvalifiserer som moderne myter, ikke minst Harens år.

 Bibliografi 
 1972 – Operaatio Finlandia
 1974 – Paratiisisaaren vangit
 1975 – Jäniksen vuosi – norsk tittel Harens år
 1976 – Onnellinen mies – norsk tittel En lykkelig mann
 1977 – Isoisää etsimässä - norsk tittel Ut og finne bestefar
 1979 – Sotahevonen – norsk tittel Krigshesten
 1980 – Herranen aika
 1981 – Ulvova mylläri - norsk tittel Den ulende mølleren
 1982 – Kultainen nousukas
 1983 – Hirtettyjen kettujen metsä - norsk tittel De hengte revenes skog
 1984 – Ukkosenjumalan poika – norsk tittel Tordengudens sønn
 1985 – Parasjalkainen laivanvarustaja
 1986 – Vapahtaja Surunen
 1987 – Koikkalainen kaukaa
 1988 – Suloinen myrkynkeittäjä - norsk tittel Den elskelige giftblandersken
 1989 – Auta armias - norsk tittel Herre min hatt
 1990 – Hurmaava joukkoitsemurha - norsk tittel Kollektivt selvmord
 1991 – Elämä lyhyt, Rytkönen pitkä – norsk tittel Den senile landmåleren
 1992 – Maailman paras kylä – norsk tittel Verdens beste bygd. En framtidsroman fra 1992
 1993 – Aatami ja Eeva - norsk tittel Adam og Eva
 1994 – Volomari Volotisen ensimmäinen vaimo ynnä muuta vanhaa tavaraa - norsk tittel Volomari Volotinens først kone og andre gamle ting
 1995 – Rovasti Huuskosen petomainen miespalvelija – norsk tittel Prosten og hans forunderlige tjener
 1996 – Lentävä kirvesmies
 1997 – Tuomiopäivän aurinko nousee
 1998 – Hirttämättömien lurjusten yrttitarha – norsk tittel De uhengte uslingenes urtehage
 1999 – Hirnuva maailmanloppu
 2000 – Ihmiskunnan loppulaukka
 2001 – Kymmenen riivinrautaa
 2003 – Liikemies Liljeroosin ilmalaivat
 2004 – Tohelo suojelusenkeli - norsk tittel Den klønete skytsengelen
 2005 – Suomalainen kärsäkirja
 2006 – Kylmät hermot, kuuma veri – norsk tittel Hett blod, nerver av stål
 2007 – Rietas rukousmylly
 2008 – Neitosten karkuretki
 2009 – Elävänä omissa hautajaisissaan

 Oversettelser til norsk 
Norsk tittelUtgittOversetterOriginaltittelUtgittLydbok lest avUtgitt Harens år  2004  Nøste Kendzior  Jäniksen vuosi  1975  Ivar Nørve  2007 En lykkelig mann  2011  Ellen Holm Stenersen  Onnellinen mies  1976 Kyrre Haugen Bakke 2011 Den ulende mølleren  2006  Nøste Kendzior  Ulvova mylläri  1981     De hengte revenes skog  2006  Nøste Kendzior  Hirtettyjen kettujen metsä  1983     Tordengudens sønn  2010  Ellen Holm Stenersen  Ukkosenjumalan poika  1984  Erik Hivju  2010 Den elskelige giftblandersken  2008  Tor Tveite  Suloinen myrkynkeittäjä  1988  Frøydis Armand  2008 Kollektivt selvmord  2007  Tor Tveite  Hurmaava joukkoitsemurha  1990  Ivar Nørve  2007 Den senile landmåleren  2009  Ellen Holm Stenersen  Elämä lyhyt Rytkönen pitkä  1991  Erik Hivju  2009 Adam og Eva  2013  Ellen Holm Stenersen  Aatami ja Eeva  1993  Kyrre Haugen Bakke  2013 Volomari Volotinens første kone og andre gamle ting  2012  Ellen Holm Stenersen  Volomari Volotisen ensimmäinen vaimo ynnä muuta varihaa tavaraa  1994  Kyrre Haugen Bakke  2012 Prosten og hans forunderlige tjener  2010  Ellen Holm Stenersen  Rovasti Huuskosen petomainen miespalvelija  1995  Kyrre Haugen Bakke  2010 Den klønete skytsengelen  2014  Ellen Holm Stenersen  Tohelo suojelusenkeli  2004  Kyrre Haugen Bakke  2014Herre min hatt  2015 Ellen Holm Stenersen Auta armias 1989 Kyrre Haugen Bakke 2015

 Referanser

 Eksterne lenker 



Kategori:Finske forfattere
Kategori:Personer fra Kittilä